**ACORD SOBRE DEDICACIÓ DOCENT PRESENCIAL MÀXIMA DEL PERSONAL DOCENT I INVESTIGADOR DE LA UNIVERSITAT DE VALÈNCIA**

L’acord 18/2015, de 23 de juliol, del Claustre de la Universitat de València, en el seu apartat 2 c), estableix com a objectiu anar minorant la dedicació docent màxima del professorat de 290 a 240 hores, en el context d’un adequat reconeixement integral de la dedicació del professorat, amb la negociació sindical corresponent i tenint en compte la viabilitat pressupostària de les mesures. Això permetrà afavorir una docència de qualitat, una activitat investigadora adequada i una dedicació normal a la gestió universitària

Atenent, doncs, el conjunt d’activitats docents, investigadores i de gestió que s’han d’atendre en la jornada laboral del personal docent i investigador amb un règim de dedicació a temps complet i dins del marc definit en el document “Criteris de reconeixement integral de la dedicació del professorat de la Universitat de València”, aprovat pel consell de govern prèvia negociació sindical, s’estableix una dedicació docent presencial màxima de 270 hores anuals per al curs 2017/2018.

Aquesta dedicació es continuarà minorant, fins a arribar a un màxim de 250 hores en el curs 2018/2019 i de 240 hores en el curs 2019/2020, prèvia valoració de l’impacte de les mesures i en funció de les disponibilitats pressupostàries

**TEXT APROVAT PER LA MESA NEGOCIADORA EN DATA 27/3/17**